Diari Oficial de la Generalitat Valenciana


Sumari del DOGV 6779, del 22-05-2012 (2012/4896)

RESOLUCIÓ de 9 de maig de 2012, de la Conselleria d'Educació, Formació i Ocupació, per la qual s'atribuïx la denominació específica d'El Quint a l'Institut d'Educació Secundària núm. 2 de Riba-roja de Túria.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4896


Data del document
:   09-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 9 de maig de 2012, de la Conselleria d'Educació, Formació i Ocupació, per la qual s'atribuïx la denominació específica d'El Quint a l'Institut d'Educació Secundària núm. 2 de Riba-roja de Túria. [2012/4896]  
El Consell Escolar de l'Institut d'Educació Secundària núm. 2 de Riba-roja de Túria, en la sessió celebrada el 5 de novembre de 2009, va aprovar sol·licitar per al mencionat centre la denominació específica d'El Quint.  
Esta proposta va ser aprovada pel Consell Escolar Municipal de l'Ajuntament de Riba-roja de Túria en sessió celebrada el dia 13 de gener de 2010. Disposa, a més, de l'informe favorable de la Inspecció Educativa de la Direcció Territorial d'Educació, Formació i Ocupació de València de data 3 de maig de 2011.  
La denominació proposada es referix a una de les séquies del riu Túria que discorre per la zona on està ubicat el centre educatiu.  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar del mateix podrà proposar a la Conselleria d'Educació la denominació específica, després de l'informe favorable del consell escolar municipal o, si no n'hi ha, del ple de l'ajuntament corresponent.  
  
L'article 3.3 de l'esmentat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana ha certificat el dia 7 de maig de 2012 que no figura inscrit cap centre en eixa localitat, amb la dita denominació.  
Vista la proposta del director general d'Ordenació i Centres Docents de data 31 d'octubre de 2011 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Concedir la denominació específica d'El Quint a l'Institut d'Educació Secundària núm. 2 de Riba-roja de Túria, codi 55430643.  
  
  
Segon  
Inscriure esta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
  
Quart  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del secretari autonòmic d'Educació de la Conselleria d'Educació, Formació i Ocupació en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
Tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 9 de maig de 2012.- La consellera d'Educació, Formació i Ocupació, p. d. (Resolució de 22 de juny de 2010, DOCV núm. 6301, d'1 de juliol de 2010), el secretari autonòmic d'Educació: Rafael Carbonell Peris.